**Tehnična specifikacija**

Naročnik od izbranega ponudnika pričakuje, da bo na lokaciji naročnika Toplarniška ulica 19, Ljubljana izvajal:

1. Pomožna dela na obratovalnih napravah, predpriprava in urejanje delovišč ter strojev:

* v strojnici in kotlovnici GPO (Glavni pogonski objekt),
* na transportnih napravah premoga, biomase, pepela in žlindre B1 (Blok 1), B2 (Blok 2), B3 (Blok 3),
* v delavnicah strojnega vzdrževanja,
* ostala dela po nalogu delovodje.

Za izvedbo zgoraj navedenih del je za dobo 48 (oseminštirideset) mesecev predvideno 15.800 ur rednih storitev.

2. Čiščenje pepela in nesnage v ozkih ter zaprtih prostorih:

* v notranjosti vrečastih filtrov in elektrofiltru,
* v notranjosti kotlov in v kinetah,
* v dimnih in zračnih kanalih.

Za izvedbo zgoraj navedenih del je za dobo 48 (oseminštirideset) mesecev predvideno 3.800 ur rednih storitev.

Kot pomožna dela, čiščenje delov naprav in delovišč se med drugim smatra naslednje:

Čiščenje med in po popravilu oz. tekočem vzdrževanju delov naprav:

* Med ta dela spadajo čiščenje delov naprav katera je potrebno temeljito očistiti preden napravo »odpremo«, da ne zaide tujek v pogonski sklop naprave.
* Po končanju del je potrebno očistiti prostor (delovišče) ter vse odpadke (mastne krpe, prah, poškodovani deli naprav, odpadno jeklo…) odpeljati za v to predvideni prostor (kontejner).

Med večjimi posegi vzdrževalnih del v napravah je nujno potrebno zagotavljati čistočo na delovišču, da ne pride do poškodb (zaradi prahu so tla spolzka, možnost povzročitve požara če se na delovišču nahajajo mastni deli, možnost spotika…)

V delavnicah strojnega vzdrževanja mora biti tudi zagotovljena čistoča delovnega mesta:

* Čiščenje vseh vrst odpadkov, ki so bile povzročene na napravah za obdelavo strojnih elementov.
* Čiščenje oljnih madežev.
* Suho in mokro čiščenje tal.
* Pospravljanje vseh košev z različnimi odpadki (mastne krpe, pločevink za barve in mazila,…) ter jih razporediti za v to namenjene kontejnerje za odpadke.
* Čiščenje okoli kontejnerjev za odpadke, da je možen prehod do njih.

**Strokovna sposobnost**

Ponudnik ali skupina ponudnikov v okviru skupne ponudbe mora razpolagati z ustreznimi kadrom, ki so izkušeni, strokovno usposobljeni in sposobni izvesti predmet javnega naročila.

Ponudnik mora predložiti poimenski seznam ljudi, ki bodo delali na objektu naročnika.

**Ponudnik mora zagotoviti najmanj dva (2) delavca vzdrževalca.**

Od zgoraj zahtevanih delavcev vzdrževalcev morajo imeti vsi:

* opravljen zdravniški pregled za delo na višini ter da so sposobni za dela v ozkih in zaprtih prostorih, dela v okolju zaprašenem z lesnim prahom in delo v povišanem hrupu,
* opravljen izpit iz varstva pri delu in požarnega varstva,
* opravljen izpit/potrdilo za varno delo v EX prostorih (nevarnost eksplozije – premogov in lesni prah).

Ponudnik mora k prilogi 5 predložiti:

* izpolnjen obrazec »DOKAZILO O KADRIH«, ki se nahaja v prilogi 6/4 razpisne dokumentacije,
* za vse delavce, ki so predvideni za izvajanje del po tem javnem razpisu, potrdilo o opravljenem izpitu za varno delo v EX prostorih.

**Ogled objekta**

Neodvisno od podatkov, ki so vsebovani v razpisni dokumentaciji, si **mora** ponudnik pred oddajo ponudbe obvezno ogledati objekte naročnika, da si pridobi morebitne ostale podatke, ki se nanašajo na izvedbo storitev po tej razpisni dokumentaciji in ki lahko vplivajo na ponudnikovo ceno ali ponudnikove obveznosti in izvedbene zmogljivosti ter se seznani z razmerami in proizvodnimi objekti na lokaciji naročnika, Toplarniška ulica 19 v Ljubljani.